Utrka Formule 1

mini|250p
**Utrka Formule 1** traje cijeli vikend, počinje sa slobodnim treninzima u petak, dva slobodna treninga i kvalifikacije za utrku u subotu i utrka u nedjelju.

## Slobodni treninzi 
Slobodni treninzi počinju u petak (osim u Monaku kada su četvrtkom) i održavaju se u dva termina od 11:00 do 12:00 i od 14:00 do 15:00. Na njima se vozači upoznaju sa stazom a timovi eksperimentiraju s bolidom da bi što bolje podesili bolid za nedjeljnu utrku. Sljedeći slobodni treninzi se održavaju u subotu u vremenu od 9:00 do 9:45 i od 10:15 do 11:00 (u Sjevernoj Americi od 8:00 do 8:45 i od 9:15 do 10:00).

## Kvalifikacije 
U subotu u 13:00 (u Sjevernoj Americi u 12:00) počinju kvalifikacije za nedjeljnju utrku po sistemu da vozač vozi leteći krug na praznoj stazi. Vozač ustvari odveze tri kruga s tim da je prvi krug zagrijavanje, u drugom mu se mjeri vrijeme a u trećem krugu izlazi sa staze. Startni raspored kvalifikacija je određeno rezultatima iz prošle utrke tako da pobjednik iz prošle utrke vozi posljednji u kvalifikacijama. Vozač ili bolid koji ima najbrže vrijeme na kvalifikacijama ima prvu stratnu poziciju u utrci.
 
Prije je postojala mogućnost da se neki vozač ili ekipa nije kvalificirala za utrku što je bilo određeno pravilom od 107% najboljeg vremena osvojenog u kvalifikacijama. Pravilo je određivano da utrku mogu voziti samo oni vozači i momčadi čije je kvalifikacijsko vrijeme bilo manje od 107% najbrže osvojenom vremena u kvalifikacijama. Pravilo je postojalo zato što je bilo više momčadi i vozača nego danas. Danas je samo 10 momčadi u Formuli 1 i pravilo 107% je ukinuto. FIA je odredila da se maksimalno 24 bolida mogu takmičiti u utrci, a isto tako da na utrci moraju pristupiti najmanje 20 bolida. Svaka ekipa koja se takmiči u Formuli 1 ima po dva bolida tako da su pravila FIA-e zadovoljena. Ova pravila prestaju važiti na kraju sezone 2007. Međutim, 107% pravilo opet će se koristiti za 2011 sezonu F1.

## Parc fermé 
Nakon kvalifikacija bolidi se odvozu u prostor pod nadzorom FIA-e poznat kao i parc fermé, i ne dopuštaju se nikakve promjene na bolidu dok ne izađe iz prostora pod nadzorom sutra ujutro.

Ako tim mora promijeniti motor na bolidu u vremenu dok je on u prostoru pod nadzorom ili prije starta utrke bolid će morati startati sa zadnje pozicije u startnom poretku, a ako se vrše neki drugi popravci na bolidu bolid starta iz bokseva.

## Utrka 
mini|250p

Utrka se održava u nedjelju popodne a započinje s krugom za zagrijavanje nakon čega se vozači u bolidima poredaju na startnu ravninu po mjestima koja su osvojili na kvalifikacijama. Utrka je duga nešto više od 300 kilometara (što ovisi o stazi na kojoj se vozi), a traje najduže 2 sata.

Za vrijeme utrke vozači odlaze jedan ili više puta u bokseve na nadolijevanje goriva. Od sezone 2005 više se ne smiju mijenjati gume na bolidu kada je u boksu. Guma/e se mogu mijenjati samo ako su toliko oštećene da predstavljaju opasnost za vozača i bolid, a ako se promijene a da nije bilo opasnosti za vozača i bolid vozač i bolid se kažnjavaju po FIA –inim pravilima. Odlazak u bokseve na nadolijevanje goriva ima i strategijsku stranu, ako npr. vozač ne može preteći vozača ispred sebe u želji za osvajanjem bolje pozicije na kraju utrke, on odlazi u boks prije njega i pokušava tako preteći konkurenta *kroz bokseve*.
 
Na kraju utrke vozači koji su osvojili prvo, drugo i treće mjesto i ekipa koja je osvojila prvo mjesto odlaze na podij na dodjeljivanje nagrada. Nakon dodjeljivanja nagrada vozači održavaju konferenciju za novinare.

### Startna procedura 
Startna ravnina otvara se 30 minuta prije starta utrke. Vozači moraju biti u bolidu i na svom startnom mjestu najkasnije start –15 minuta, a ako ne, moraju startati iz bokseva. U međuvremenu timovi mogu raditi manje korekcije na bolidu.

U start -10:00 minuta sa staze moraju otići svi osim mehaničara, "maršala utrke" (eng. *race marshal*), i vozača. Momčadi žele držati gume što je duže moguće ne montirane na bolid ali moraju ih postaviti na bolid najkasnije do start-5minuta. Nadolijevanje goriva mora također biti gotovo do tog vremena.

Motori bolida moraju biti upaljeni u start – 1:00 minuta, a 50 sekundi prije starta svi osim vozača moraju napustiti stazu. Zelena svjetla označavaju start kruga za zagrijavanje za vrijeme kojeg vozači moraju voziti u poretku (nema pretjecanja), osim ako se neki bolid zaustavio iz tehničkih razloga. Za vrijeme kruga za zagrijavanje vozači zagrijavaju svoje gume vozeći lijevo desno i nakon završetka kruga vraćaju se na svoje startne pozicije formirajući startni poredak.

Utrka počinje kada se deset crvenih svjetala koje kontrolira Charlie Whiting počinju paliti, a pale se po dva u isto vrijeme slijeva na desno u intervalima od jedne sekunde, kad se sva upale, u sljedećem intervalu se ugase. Kad se svjetla ugase utrka počinje.

## Sistem bodovanja 
Do 2009. bodove su osvajali vozači i ekipa koje su završile utrku po ključu da pobjednik osvaja 10 bodova, drugi 8, treći 6, četvrti 5, peti 4, šesti 3, sedmi 2 i osmi 1 bod. Ako bi se utrka prekinula, a odvoženo je manje od 75% utrke bodovi se prepolovljavaju (pobjednik osvaja 5 bodova, drugi 4, treći 3, četvrti 2,5, peti 2, šesti 1,5, sedmi 1 i osmi 0,5 bodova). Pobjednik u sezoni je onaj vozač ili ekipa (konstruktor) koji je osvojio više bodova.

Od 2010. sistem bodovanja se promijenio zbog povećanja broja vozača sa 20 na 24.
:

## Vanjski linkovi 
* https://web.archive.org/web/20060502114130/http://www.fia.com/sport/Regulations/f1regs.html

Kategorija:Formula 1